section_heading: O albumu
paragraph_text: Album sadrži 12 kompozicija koje autorski potpisuju Zoran Jaeger i Helena Bastić. Materijal je sniman u studiju 2fonkee u Amsterdamu, Nizozemska te u studiju Croatia Records u Zagrebu. Naslovna pjesma "Muzika Ljubavi" postigla je veliki uspjeh na hrvatskim top ljestvicama, a za nju je snimljen i videospot. Zajedno s njom svoje mjesto na top ljestvicama našli su i dobro prihvaćeni singlovi "Plešimo!", "Ovaj grad" i "Zaljubi se u mene". Pjesma "Muzika Ljubavi" doživjela je mnoge obrade, a jedna od njih je u aranžmanu istaknutog hrvatskog jazz umjetnika Ladislava Fidrija u izvedbi Helena Bastić s Big bandom Hrvatske radio televizije.